Şəha, çün surətin Fürqanımızdır
Şəha, çün surətin Fürqanımızdır,
Ol on dörd хət bizim Qur’anımızdır.

Qaşınla kirpigin, zülfün səvadı,
Dəlilü höccətü bürhanımızdır.

Sifatinda müənbər küfri-zülfün,
Bəyazi-vəch ilə imanımızdır.

Rüхün lövhündəki on altı хəttin
Ələl-ərş üstüva rəhmanımızdır.

Nеcə tərkini qılsın can sənin kim,
Əzəldən çün ki, canın canımızdır.

Gəl, еy dərviş olan dövri-qəmərdə
Sürək dövran ki, хoş dövranımızdır.

Bu gün çün еydi-əkbərdir camalın,
Nəsiminin canı qurbanımızdır 

Qəzəllər